Ռազմաօդային ուժերը (ՌՕՈՒ) ներառում են 843-րդ խառը ավիացիոն զորագունդը («Ղալա» ռազմաօդային բազա), 416-րդ կործանիչ-ռմբակոծիչ (Քյուրդամիր), 408-րդ կործանիչ (Զեյնալաբդին-Նասոսնի), 422-րդ հետախուզական (Դալյար), 115-րդ ուսումնական (Սանգաչալը) և փոխադրական (Զեյնալաբդին-Նասոսնի) էսկադրիլիաները: Սպառազինության մեջ առկա են մինչև 5 միավոր Սու-24 ռմբակոծիչներ, 33 միավոր Սու-25 գրոհիչներ (այդ թվում` 4 ուսումնամարտական Սու-25ՈՒԲ) և մինչև 5 միավոր Սու-17 (1 ՍՈՒ-17ՈՒ), 15 միավոր ՄիԳ-29 կործանիչներ (2 միավորը` ուսումնամարտական) և մինչև 4 միավոր ՄիԳ-21 (ևս 1 միավոր` պահպանման է հանձնված), 32 միավոր ՄիԳ-25 ՀՕՊ-ի կործանիչ-կալանիչներ: Հարաբերականորեն արդիական են սոսկ ՄիԳ-29-ները և Սու-25-ները, արդիականացված են 6 միավոր ՄիԳ-25ՊԴ կալանիչները և 4 միավոր ՄիԳ-25ՌԲ կալանիչները: Մնացած ինքնաթիռների մարտունակությունը հարցականի տակ է: Հավանական է, բոլոր Սու-24-ները, Սու-17-ները, ՄիԳ-21-ները և ՄիԳ-25-ների մեծ մասը դուրս է հանված ՌՕՈՒ-ի կազմից` առանց վերադարձի հնարավորության: ՌՕՈՒ-ի կազմում կա 2 միավոր ռազմափոխադրական Իլ-76 (ևս 1 միավորը` պահպանման է հանձնված), մինչև 23 միավոր ուսումնական Լ-39, ավելի քան 50 միավոր մարտական (27 միավոր Մի-24, 24 միավոր նորագույն Մի-35Մ) և շուրջ 100 միավոր բազմանպատակ և փոխադրական ուղղաթիռներ (մինչև 82 միավոր Մի-17 և Մի-8, 7 միավոր Մի-2, 6 միավոր Կա-27 և Կա-32):